Document ID: /roh_data/filtered/swiss_laws_in_ROHinterleaved.jsonl.gz/25948

This text was translated from DE into Rumantsch Grischun.

Das Eidgenössische Departement des Innern (EDI) setzt für die Verleihung von Preisen und Auszeichnungen in den Bereichen Literatur, Tanz, Theater und Musik spartenspezifische Jurys als Beratungsgremien im Sinne von Artikel 57 des Regierungs- und Verwaltungsorganisationsgesetzes vom 21. März 1997 ein. Es bestimmt die Präsidentin oder den Präsidenten und die übrigen Mitglieder der Jurys. Es sorgt für eine angemessene Vertretung der einzelnen Fachgebiete, der Geschlechter und der Sprachregionen. Die Mitglieder der Jurys werden für eine Dauer von zwei Jahren bestimmt. Die Beratungstätigkeit ist auf insgesamt sechs Jahre beschränkt. Das EDI kann Mitglieder der Jurys aus wichtigen Gründen abberufen. Die Mitglieder der Jurys werden auf Mandatsbasis entschädigt. Die Jurys organisieren sich selbst. Das EDI genehmigt die Geschäftsreglemente der Jurys. SR 172.010

Per la surdada da premis e da distincziuns en ils secturs da la litteratura, dal saut, dal teater e da la musica engascha il Departament federal da l’intern (DFI) ina giuria per sparta. Questas giurias han il status da gremis da cussegliaziun en il senn da l’artitgel 57 da la Lescha dals 21 da mars 1997 davart l’organisaziun da la regenza e da l’administraziun. Il Cussegl federal nominescha il president ed ils ulteriurs commembers da las giurias. El procura per ina represchentanza adequata dals singuls secturs spezials, da las schlattainas e da las regiuns linguisticas. Ils commembers da las giurias vegnan tschernids per ina perioda da 2 onns. L’activitad da cussegliaziun è limitada a totalmain 6 onns. Il DFI po revocar commembers da las giurias per motivs impurtants. Ils commembers da las giurias vegnan indemnisads a basa d’in mandat. Las giurias s’organiseschan sezzas. Il DFI approvescha ils reglaments da gestiun da las giurias. SR 172.010